ในไตรมาส 2 ของทุกปี ธุรกิจอะไรที่ได้ประโยชน์
1. ธุรกิจค้าปลีก

2. กลุ่มสื่อ

3. โรงพยาบาล

4. การท่องเที่ยว

5. กลุ่มเครื่องดื่ม
ข้อที่ถูกต้องคือ 5.  เพราะว่า เพราะธุรกิจกลุ่มเครื่องดื่ม ที่ได้ประโยชน์ในไตรมาส 2 ของทุกปี เนื่องจากเป็นไตรมาสที่มีสภาพอากาศที่ร้อน

ไตรมาสไหน กำไรของหุ้นอะไรจะมาบ้าง?

ไตรมาส 1 : ช่วงเวลาของการจับจ่ายใช้สอย
ไตรมาส 1 ถือเป็นช่วงพีคของภาคบริโภคภายในประเทศ เพราะเป็นช่วงที่คนใช้จ่ายกันเยอะต่อเนื่องมาตั้งแต่ปลายปี ทั้งโบนัสจากปีที่แล้วที่เพิ่งได้มา รวมไปถึงเทศกาลตรุษจีนที่กระตุ้นการจับจ่ายใช้สอยมาก ธุรกิจที่ได้ประโยชน์คือ ธุรกิจค้าปลีก เช่น ร้านสะดวกซื้อ ห้างสรรพสินค้า ร้านขายส่ง ร้านอาหาร ผู้ผลิตสินค้าอุปโภคบริโภค
การท่องเที่ยวก็ถือว่าเป็นช่วงที่โดดเด่น เพราะมีวันหยุดเยอะต่อเนื่องมาจากปลายปี แถมมีวันตรุษจีนที่คนจีนจะออกมาท่องเที่ยวเป็นพิเศษ หุ้นที่ได้รับประโยชน์ก็คือกลุ่มท่องเที่ยว ตั้งแต่ท่าอากาศยาน สายการบิน โรงแรม เป็นต้น

ไตรมาส 2 : กลับบ้านสงกรานต์กันเถอะ
ไตรมาส 2 ถือเป็นช่วงที่มีวันหยุดยาวและกระทบกับภาคการผลิตโดยตรง เพราะปรกติพนักงานโรงงานมักจะกลับบ้านในช่วงสงกรานต์ยาวกว่าปีใหม่เสมอ ทำให้โรงงานส่วนใหญ่ปิดไลน์การผลิต ผลิตสินค้าได้น้อยจนเป็นช่วงโลวของปี ธุรกิจอะไรก็ตามที่อิงกับวันทำงานเยอะๆ รายได้จะน้อยในไตรมาสนี้ 
นขณะที่จุดเด่นของไตรมาสนี้คืออากาศที่ร้อน ส่งผลให้หุ้นที่ช่วยดับร้อนมักจะมีผลประกอบการที่ดีในไตรมาสนี้ ไม่ว่าจะเป็นหุ้นในกลุ่มเครื่องดื่ม ผู้ผลิตและจำหน่ายเครื่องทำความเย็น รวมไปถึงร้านสะดวกซื้อที่ขายเครื่องดื่มด้วย

ไตรมาส 3 : เพราะอากาศเปลี่ยนแปลงบ่อย
จุดเด่นของไตรมาส 3 คือฤดูฝนและอากาศที่เปลี่ยนแปลง ดังนั้น ธุรกิจที่ได้ประโยชน์คือโรงพยาบาลที่จะมีรายได้จากการที่ผู้ที่ป่วยจากฤดูฝนจะเข้ามาใช้บริการมากขึ้น ยิ่งปีไหนมีโรคระบาด หรืออากาศย่ำแย่มากๆ กำไรของโรงพยาบาลก็จะดีเป็นพิเศษ
ธุรกิจที่แย่คือพวกรับเหมาก่อสร้าง เพราะฝนที่ตกมากทำให้วันทำงานลดลงและทำงานกลางแจ้งไม่ได้มาก รับเหมาส่วนมากจึงหันไปทำงานในร่มแทน ทำให้ธุรกิจรับเหมาตกแต่งหรือวางโครงสร้างระบบมีงานทำและรายได้เติบโตได้ดี

ไตรมาส 4 : Thanks God It’s New Year!
ความสำคัญของไตรมาส 4 คือเป็นช่วงเวลาเข้าสู่ปีใหม่ บรรยากาศการบริโภคภายในประเทศจะคึกคักมาก เพราะผู้คนรู้สึกถึงการเฉลิมฉลองและอยากใช้เงิน การท่องเที่ยวก็เติบโตดีเพราะอากาศหนาวเหมาะแก่การเที่ยวและวันหยุดก็เยอะ แถมคนจำนวนมากยังเร่งใช้วันลาให้หมดก่อนครบปีปฎิทินอีกด้วย ธุรกิจที่ได้ประโยชน์จึงเป็นกลุ่มบริโภคภายในประเทศและกลุ่มท่องเที่ยวคล้ายกับไตรมาส 1
กลุ่มสื่อก็เป็นอีกกลุ่มที่ได้ประโยชน์ในไตรมาสนี้ เพราะส่วนใหญ่กิจกรรมต่างการตลาดหรือแคมเปญการตลาดจะมาอัดอยู่ในไตรมาสนี้เยอะ เพราะผู้คนนิยมจับจ่ายใช้สอย รวมไปถึงจะเร่งปิดงบปีด้วย
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน